钦定古今图书集成/明伦汇编/官常典/第732卷 > 罗仕显
## 钦定古今图书集成/明伦汇编/官常典/第732卷 > 罗仕显

按《广东通志》：“仕显，高州石城人。其先世居汴。有罗廷
玉者，以文学仕宋，授武翼郎、石城簿，因家焉。仕显以
世功袭武德将军，授廉州路同知。至正九年二月，海
寇犯合浦，帅府移檄廉、琼高化兵讨之。仕显会诸郡
兵，追至澄迈之石渠港。时寇艘阻水，按兵严守，可计
日就擒。总师者不善料敌，督兵速战，义士张友明等”
逞勇先登。俄顷，琼兵先败，走不可止。贼乘胜攻杀，官
军大溃，唯仕显及化州通判游弘道、《石龙簿》木《蘗飞》
力战而死。仕显年十九，邦人恸之。